**Кәсіби іс-тәжірибе**

**өту үшін білім алушы-практиканттарға арналған**

**ЖАДЫНАМА**

Университеттің білім беру бағдарламаларының талаптарына сәйкес білім алушылар кәсіби іс-тәжірибенің келесі түрлерінен өтеді:

***Бакалавриат-педагогикалық білім беру бағдарламалары (БББ)***

- оқу;

- психологиялық-педагогикалық;

- педагогикалық, 3 курс;

- өндірістік педагогикалық, 4 курс.

***Бакалавриат-барлық басқа білім беру бағдарламалары (БББ)***

- оқу;

- өндірістік, 2 курс;

- өндірістік,3 курс;

- өндірістік, 4 курс.

***Қысқартылған оқу мерзімдері*** бойынша білім алушылар кәсіби іс-тәжірибенің барлық түрлерінен өтеді (ТжКБ және ЖБ негізіндегі), мерзімдері Академиялық күнтізбемен айқындалатын және университеттің ресми сайтында «*Білім беру*» бөлімінде бұдан әрі «*Кәсіби іс-тәжірибе*» бөлімінде – «*Іс-тәжірибе графиктері*» бөлімшесінде көрсетілген.

**ТӘЖІРИБЕ БОЙЫНША ҚҰЖАТТАР:**

- ***Кәсіби іс-тәжірибені өткізуге арналған келісім-шарт***

 Үш жақты Келісім-шарт (*екі жақты келісім – шарт кафедрада болмаған жағдайда*) іс-тәжірибе басталғанға дейін, кемінде 1 ай бұрын жасалады және тиісті кафедраға ұсынылады. Шарттың үлгісі университеттің ресми сайтында «*Білім беру*» бұдан әрі «*Кәсіби іс-тәжірибе*» бөлімінде – «*Білім алушыларға*» бөлімшесінде ұсынылған.

***Ескертпе****: ШҚУ Е Ф 009-22-03 – педагогикалық БББ үшін жеке келісім-шарттың колонтитулы;*

 *ШҚУ Е Ф 010-22-03-барлық басқа БББ үшін жеке келісім-шарттың колонтитулы.*

Шартты қалыптастыруға қойылатын талаптарды қатаң сақтау керек;

- ***Іс-тәжірибеге жолдама***

Жолдама түбіртегі күнделік-есептің 2-бөліміне тіркеледі;

- ***Күнделік-есеп***

Белгіленген үлгідегі күнделік-есептердің үлгілері университеттің ресми сайтында «*Білім беру*» бұдан әрі «*Кәсіби іс-тәжірибе*» бөлімінде – «*Білім алушыларға*» бөлімшесінде ұсынылған.

***Ескертпе****: ШҚУ Е Ф 009-22-10 – педагогикалық БББ үшін күнделік-есеп үлгісі;*

 *ШҚУ Е Ф 010-22-09-барлық басқа БББ үшін күнделік-есеп үлгісі.*

*Жұмыс жоспары-кестесін* **университеттің іс-тәжірибе жетекшісі** бекіту конференциясында **ұсынады** және білім алушымен күнделік – есептің 1-бөліміне енгізіледі.

Күнделік-есепке *қосымша* университет кафедралары жетекшілерінің талаптарына сәйкес қалыптастырылады.

Іс-тәжірибе аяқталғаннан кейін 3-5 күн ішінде білім алушылар толік ресімделген Күнделік-есепті университет кафедрасының жетекшісіне тапсырады.

**ТӘЖІРИБЕ НӘТИЖЕЛЕРІН БАҒАЛАУ**

Іс-тәжірибе қорытындыларын бағалау жалпы қабылданған бағалау шкаласына сәйкес жүргізіледі (0-ден 100% - ға дейін; қоса беріледі).

 ***Іс-тәжірибе базасы жетекшісінің іс-тәжірибе қорытындыларын бағалауы***

**Педагогикалық БББ** білім алушыларының іс-тәжірибе нәтижелері бойынша бағалауды іс-тәжірибе базасынан жетекшісі «*Іс-тәжірибе қорытындылары бойынша бағалау ведомосіне*» (күнделік-есептің 6 - бөлімі) бүкіл іс-тәжірибе кезеңінде енгізеді, ал қорытынды баға мінездемеде (күнделік-есептің 7-бөлімі) көрсетіледі.

**Педагогикалық емес БББ** білім алушылардың іс-тәжірибе нәтижелері бойынша бағалауды іс-тәжірибе базасынан жетекшісі іс-тәжірибе аяқталғанда білім алушыға берілген мінездемеге енгізеді (күнделік - есептің 6-бөлімі). Барлық іс-тәжірибе кезеңінде жетекші түзетуші бағалауды жүзеге асырады.

 ***Университет кафедрасының іс-тәжірибе қорытындыларын бағалау***

Білім алушылардың іс-тәжірибе бойынша күнделік-есептерді қорғауды университет кафедрасының жетекшісі ұйымдастыратын **қорытынды конференцияда** жүргізеді.

Іс-тәжірибе бойынша **қорытынды баға** орта арифметикалық сан ретінде қойылады, ол ұйымның/мекеменің/кәсіпорынның іс-тәжірибе жетекшісінің, университет кафедраларының іс-тәжірибе жетекшісінің (лер) және басқарма төрағасы-ректордың бұйрығымен тағайындалған комиссия мүшелерінің бағаларынан қалыптастырылады.

Іс-тәжірибеден өтпеген, іс-тәжірибе Бағдарламасын орындамаған, жұмыс туралы теріс пікір алған немесе есепті қорғау кезінде қанағаттанарлықсыз баға алған білім алушылар теориялық оқытумен қатар келесі академиялық кезеңде іс-тәжірибеден қайта өтуге жіберіледі.

*Университетте кәсіби іс-тәжірибені ұйымдастыру және өткізу туралы толық ақпаратты университеттің ресми сайтында «Білім беру» бұдан әрі «Кәсіби іс-тәжірибе» бөлімінде – «Нормативтік құжаттар» бөлімшесінде орналасқан Ережелерден таба аласыздар.*

**Білім алушылардың жетістіктерін бағалау жүйесі**

|  |  |  |  |
| --- | --- | --- | --- |
| **Әріптік жүйе бойынша бағалау** | **Балдардың сандық эквиваленті** | **Пайыздық мазмұны** | **Дәстүрлі жүйе бойынша бағалау** |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |